
Prome Minister Evelyn Wever-Croes: 
Contesta na Parlamentario Sneek: 


GOBIERNO NO A DUNA LICENCIA PA 
PRODUCCION DI CANABIS NA ARUBA 


Parlamentario di AVP, Marlon Sneek, riba 5 di februari a haci 
preguntanan por escrito na Prome Minister Evelyn Wever- 
Croes relaciona cu dunamento di licencia pa canabis. Gobierno 
di Aruba, den cuadro di transparencia, ta haya importante 
pa publica e contestanan riba e preguntanan haci door di 
Parlamentario Sneek. 


Preguntanan di Parlemantario Sneek tawata si Gobierno ya 
a duna licencia pa plantamento y produccion di canabis na 
Aruba y cua proceduranan a wordo aplica. Si tawata tin un 
destaho publico, kende of cua companianan a haci un oferta 
y con nan peticion a wordo controla. Kico ta e condicionnan di 
Gobierno pa duna un licencia asina. 


Prome Minister Evelyn Wever-Croes, contestando e 
preguntanan di Sneek, a duna di conoce cu Gobierno no a 
duna ningun licencia pa produccion y plantamento di canabis 
na Aruba. 


Presupuesto 2020 

Pa loke ta trata Presupuesto 2020, Prome Minister a bisa 
cu Gobierno ta trahando na maneho y leynan relaciona cu 
plantamento di canabis na unda ta tene cuenta cu tratadonan 
internacional. Gabinete Wever-Croes ta di opinion cu e 
produccion y plantamento di canabis riba un isla manera Aruba 
por ta exitoso y por contribui na caha di Gobierno. En todo 
caso, segun Prome Minister, ta hopi interesante pa explora e 
posibilidad aki. 


Prome Minister a indica cu e gap financiero di aña pasa pa 
e aña aki ta hopi grandi. Pa cuminsa, Aruba mester bay di 
un deficit di 25 miyon di aña pasa, pa un surplus di 25 miyon 
e aña aki. Acerca ta bin e deficit adicional di AZV pa 2020. 
Tambe acerca ta bin cu Aruba pa prome biaha ta bay paga e 
maximo di e proyectonan PPP di 80 miyon florin pa aña. Esaki 
ta danki na e mal maneho di e gobierno anterior. 


Gabinete Wever-Croes a dicidi cu e gab financiero sumamente 
grandi aki, lo no wordo yena solamente cu aumento di 
impuesto pasobra pueblo no por mas. Gobierno di Aruba a 
busca un balansa entre hisa impuesto na un banda cu ta trece 
un reparticion mas husto y di otro banda crea otro fuentenan 
di entrada cu no ta afecta pueblo di Aruba asina tanto. Un di e 
fuentenan di entrada aki, por bira e produccion di canabis. Esaki, 
Prome Minister a enfatisa, ta e plantamento di canabis pa uzo 
medicinal exclusivamente pa exportacion bou di condicionnan 
hopi stringente. Na e momento aki, ta wordo traha na e ley y 
maneho teniendo cuenta cu tratadonan internacional. 


“Gabinete Wever-Croes ta convenci cu e produccion di canabis 
lo contribui na entradanan di Gobierno contal esaki tuma luga 
bou di controlnan hopi estricto. Por ehempel, ta duna licencia 
na companianan cu por cumpli cu e exigencianan den ley y 
maneho. Esaki ta crea tambe cuponan di trabou y ta conduci 
na crecemento economico. Pa aña 2020, na forma prudente, 
Gobierno ta tene cuenta cu entradanan pa caha di Gobierno di 
15 miyon florin”, Prome Minister a duna di conoce. 


Prome Minister a indica cu ainda mester bay traha riba e 
procedura pa duna e licencianan cu lo bay a base di destaho 
publico caminda cu tur hende por tin e oportunidad igual. 
Condicionnan hopi estricto lo wordo mara na e licencianan 
entre otro; e calidad di loke cu ta wordo planta; exigencia di 
benta di loke ta wordo planta; y e exigencianan di siguridad di 
e tereno y edificionan na unda ta pensa cu un tipo di bunker lo 
ta mas efectivo. 


“Cu otro palabra, no ta tur hende por bay planta con cu ta y 
unda cu ta, sino por planta solamente riba terenonan cu ta 
wordo apunta pa esaki y bou di condicionnan hopi estricto. Ora 
cu ta asina leu, Gobierno lo duna mas informacion riba e topico 
aki”, Prome Minister Evelyn Wever-Croes a duna di conoce. 


K“NLINE, a] 


Diamars 11 February 2020 DER ET 


5 PROYECTO DI INNOVACION 


Cu ta prioridad di Gobierno di Aruba den 2020 





E proceso di eGovernment ya caba a drenta den e fase di 
implementacion. Asina aki nos lo percura cu pa e aña aki, 
mas intercambio di dato tuma luga entre Departamentonan di 
Gobierno na un manera sigur, facil, y instantaneo 
y tambe Gobierno lo por brinda mas servicio 'online'. 


eGovernment lo mehora calidad di bida di e 
ciudadano, cu ta nos meta principal. 

MINISTER DI CULTURA A BRINDA U 
RECONOCEMENTO NA CLAUDIUS PHILIPS 
PA SU GRAN APORTE NA CULTURA DI ARUBA 
Y DESPLEGE DI TALENTO DEN EXTERIOR 


Siman pasa Minister Maduro a brinda un reconocemento na sr. 
Claudius Phillips pa su gran aporte na cultura di Aruba y e gran 
acohida di su musica den exterior. 


Claudius ta un compositor, areglista, pianista, cantante, 
producer y un entertainer. Claudius a nace na Aruba y a lanta 
den bario di Colony, San Nicolas hunto cu su mama y 5 otro 
ruman. Ela cuminsa gusta musica for di edad di mucha y tambe 
tabata canta tambe den koor di misa 


Claudius a participa na edad di 17 aña na su prome festival 
‘Valentine Talent Teen Festival’ na St. Maarten y a sali ganador. 
Despues el participa ‘Talented Teen Festival’ na Aruba y tambe 
a sali ganador. Dos aña despues na un edad relativamente 
jong, Claudius a representa Antia Hulandes den e prestigioso 
Festival di OTI cu a tuma na Washington DC y a sali segundo 
finalista. Esaki ta un logro hopi importante den su carera 
musical, ya cu ela competi contra 20 otro cantante popular di 
paisnan den Latino America. Den mesun aña tambe ela keda 
corona como Calypso King cu a dune un boost den su carera 
musical. 


Claudius ‘Mighty Talent tin un record den Calypso y Roadmarch 
Contest. Ela participa 25 biaha den e Festivalnan, 13 biaha ela 
gana tur dos corona, 20 biaha a sali Calypso King y 15 biaha 
Roadmarch King. Tambe ela yega di composita cancion pa 
otro cantantenan cu a gana cu su composicionnan. Claudius 
a coopera grandemente na carnaval cu su grupo di mucha 
Wizzkids y grupo di hende grandi OPC. 


Como cantante y musico Claudius a gana hopi premio local 
y internacional, djis pa menciona algun for di un lista largo 
di premio: ela gana Super Star di aña, voz di oro masculino, 
compositor di decada 1980-1990, Premio Mo Tito y Rufo Wever 
pa 5 aña consecutivo pa su outstanding performance como un 
cantante, musico y compositor, musico di aña, Best video-clip 
di aña y banda di aña. 

Claudius tabata forma parti di varios banda musical entre 
añanan 1980-1990 y na aña 1992 ela lanta su mes banda 
One Real Exciting Organization (OREO). Cu OREO ela bira 
mas popular cu varios hit manera: ‘Saca e Boem’, Cuanto mi 
stima bo, Tuma bo tempo, Haciendo cos romantico y Bisami 
awo. 

































Claudius a gana amor, cariño y admiracion pa tur esnan cu ta 
gusta su cancionnan y musica. E talentoso musico ta biaha 
regularmente pa Corsou, St. Maarten y Boneiro, Surnam, 
Hulanda, St. Barths, Anguilla y Merca caminda e tin hopi 
fanaticada pa duna presentacion. E publico ta baila y gosa non 
stop na momento cu Claudius presenta cu exitonan. Durante 
su trayectoria musical Claudius a bay studia musica tambe na 
Berkley College of Music na Boston. 


Claudius ta un entertainer tambe y entretene turistanan 
cu ta baila y gosa riba su musica na varios hotel na Aruba. 
Recientemente Claudius a presenta durante Manisfestacion 
Cultural y a pone un tremendo ambiente, entretene e publico 
na su manera unico y a pone tur hende lanta baila, canta y 
gosa hunto cune. 


Na nomber di Gobierno, Minister di Cultura a gradici Claudius 
pa e dedicacion na nos cultura atrabes di su musica cu ta yega 
na nos hendenan local y internacional. E mandatario a yama 
Claudius danki pa tur locual ela haci y ta haciendo pa aporta na 
desaroyo cultural di Pais Aruba y ta spera di por sigui disfruta 
hopi aña mas di su talentonan musical. 


ALIEN 


Minister Xiomara Maduro ta gradici 


MARY ODUBER - OMAR MADURO - RUDOLF 
MADURO CU A CUMPLI 30 ANIVERSARIO 
DEN SERVICIO DI GOBIERNO 


Siman pasa Minister Maduro a celebra hunto cu sra. Mary 
Oduber, sr. Omar Maduro y sr. Rudolf Maduro nan 30 aña den 
servicio di Gobierno. Den presencia di colega Minister Oduber 
y Directora di DIMP Sra. Luenne Gomes-Pieters. 

Sra. Mary Oduber a inicia su carera dia 29 di januari 1990 na 
Inspectie der Belastingen y awe ta Chef afdeling administratie. 
Sr. Omar Maduro a inicia su carera den gobierno dia 1 di 
februari 1990 na Ontvanger como administratief medewerker 
y awor ta Chef afdeling Financiéle zaken. Sr. Rudolf Maduro 
a inicia su carera den gobierno dia pa 8 januari 1990 als 
schrijver na Directie Belastingen afdeling Inspectie der Directe 
Belastingen den e funcion di administratief medewerker y 
actual ta ocupa e funcion administratief medewerker heffing 2 
den afdeling K&O. Minister Xiomara Maduro a gradici cada un 
pa nan lealtad na servicio publico di nos Pais y a entrega nan 
decreto gubernamental, gratificacion y un recuerdo pa recorda 
e aniversario importante aki. 

Minister di Husticia mr. Andin Bikker: 


REUNIONNAN CU STAKEHOLDER NAN 
RIBA SIGURIDAD TA PA BIN CU METANAN 
CONCRETO Y PLANIFICA 


Gobierno di Aruba y Ministerio di Husticia ta traha planifica 











Dialuna durante conferencia di prensa di gobierno e mandatario 
a trece dilanti cu e planificacion ta puntonan di maneho pa 
entre otro presupuesto 2020 y mester continua pa varios afia. 
Pa loke ta e reunionnan riba siguridad, e siman aki Minister 
Bikker lo sigui reuni cu diferente stakeholder den comunidad. 
Den e ultimo simannan a reuni cu entre otro e sector hotelero, 
representa pa AHATA y reunion cu sector di enseñansa 
representa pa SKOA, SMOA y DPS. Minister Bikker tambe a 
reuni cu comerciantenan Chines, representante di Joyerianan 
y tambe cu representantenan di sector bancario. 


For di e reunionnan a bin cu metanan concreto cu a logra pa 
medio di e sesionnan aki. Durante reunion cu representantenan 
di joyerianan siman pasa, Minister Bikker a propone pa activa e 
Mobile Command Center di KPA na diferente luga rond di Aruba 
incluyendo e area crucero. A base di e decision aki prensa por 
a tuma nota diabierna ultimo cu a staciona e Mobile Command 
Center den area di crucero y a aprecia esaki hopi. Siman 
pasa tambe a inicia un ‘Request for Expression of Interest pa 
introduci e sistema di camara riba e strip di Welcomo Plaza te 
cu Renaissance Shopping Mall. 


Tambe a dicidi di amplia y crea chatgroup pa loke ta siguridad, 
caminda a inclui personanan di contacto di Cuero Policial. 


Aruba Security 8 Hotel Foundation a laga traha un evaluacion 
pa un compania internacional renombra cu ta dirigi riba 
prevencion, cu lo bay implementa e esaki na tur hotel cu 
compania di siguridad y cuerpo policial. Un otro meta concreto 
cu tin planifica, ta pa haya un of dos Mobile Command Center 
mas pa Cuerpo Policial. Nan ta unidadnan di Post di Polis 
cu por pone na diferente luga.E Mobile Command Center a 
resulta di ta un exito y ta evaluando pa busca un of dos mas 
di nan. Lo haci un evaluacion riba puntonan zwak di siguridad 
den sector comercial y lo reenforsa esaki nan. 


Tambe ta bay accentua e visibilidad di presencia di oficina di 
TOPS Tourism Oriented Policing and Protective Services riba 
Boulevard. Lo bay pone borchinan pa subraya cu tin vigilancia 
di camara manera ta prescribi pa ley. Ta bin cu certificacion di 
companianan di Siguridad, lo adkiri un of dos Hybrid Drones 
pa amplia vigilancia for di aire complementando e helicopter. 
Pa nos scolnan lo bay pone sistema di alarma di siguridad y di 
candela na tur scol incluyendo camara di siguridad cu ta plan 
di siguridad na tur scol. E kiosconan di loteria tambe ta bay 
haya sistema di alarma y camara di siguridad. Minister Bikker 
a reuni cu representante di casnan di Compra y Venta, otro 
gremio den sector comercial manera Camara di Comercio, 
AHATA y San Nicolas Business Association. 


Minister Bikker a bisa di ta sumamente gradici na Parlamento 
despues cu siman pasa a presenta un ley di iniciativa pa 
optimalisa control via identificacion. Siman pasa tambe a 
cuminsa implementa e mocion pa introduci un proyecto piloto 
pa patruya di polis por tin computer den auto cual tambe lo bay 
contribui na siguridad. Minister Bikker a felicita Cuerpo Policial 
cu e detencionnan rapido cu a tuma luga den e ultimo dia y 
simannan. Cu e detencionnan aki ta mustra cu Cuerpo Policial 
ta trahando dia y anochi pa garantisa siguridad. Minister Bikker 
tambe a felicita pueblo di Aruba y Cuerpo Policial unda a tuma 
nota di e indice pa loke ta trata Carnaval cu e ta bayendo hopi 
trankil y cu pueblo na un manera sano ta celebra e tradicion 
aki. 

Minister di Husticia, mr. Andin Bikker, a continua cu e ciclo 
di reunionnan cu diferente stakeholder den nos comunidad 
pa cu e tema di siguridad. Asina a reuni durante siman cu 
representantenan di joyerianan. Durante e reunion Minister 
Bikker a propone pa pone e Mobile Command Center di KPA 
na diferente luga rond di Aruba, incluyendo e area di crusero. 
A base di esey diaberna ultimo KPA a pone dicho Command 
Center na e area di crusero, cual a wordo hopi aprecia. 


Minister Bikker a inicia un ‘Request for Expression of Interest’ 
pa un proyecto piloto pa autonan di Polis por wordo ekipa cu 
computer. Esaki a keda anuncia durante un bishita di cortesia 
di Parlamentarionan sr. Rocco Tjon, sr. Alan Howell y sr. 
Hendrik Tevreden. Durante tratamento di Presupuesto 2018, 
Parlamento a presenta y aproba un mocion den cual a expresa 
e deseo pa bin cu un proyecto piloto pa autonan di Polis por ta 
ekipa cu computer. Diaranson Minister Bikker a laga publica un 
‘Request for Expression of Interest’ pa asina inicia e proceso pa 
por cumpli cu e mocion. ‘Request for Expression of Interest’ ta 
un proceso transparente caminda basicamente ta pone cierto 
punto di salida pa invita companianan cu tin cierto experticio 
riba un area, cu den e caso aki ta on board computers pa auto 
di Polis, pa participa. 


Durante e bishita di cortesia di e Parlementarionan, 
Parlamentario sr. Rocco Tjon a otorga na Minister Bikker un 
copia di cortesia di un ley di Iniciativa cu ta adresa e tema 
di identidad, pa asina por efectua controinan mas efectivo. 
Minister Bikker a gradici e Parlamentarionan y a expresa 
su elogio y aprecio pa e hecho cu Parlamento ta eherce e 
derecho di presenta leynan di Iniciativa y asina na un manera 
positivo ta yuda trece solucionnan pa e retonan cu nos pais ta 
enfrentando. 


Edificio na Wayaca pa acomoda Departamento di Recherche y 
Polistakedandocla. Minister Bikkerabaymiraconleuetrabounan 
ta na e edificio di Wayaca unda pronto departamentonan di 
Recherche y Polis lo muda. E mudamento ta tumando luga 
debi na un situacion hereda di e gobierno anterior caminda 
cu e departamento di Recherche tabata traha den un edificio 
cu no tabata adecua. Pa pone Polis y Recherche traha den e 
edificio nobo mester a haci varios cambio fundamental, entre 
otro traha espacio pa haci interogacion, espacio pa detenido 
y varios otro medida di siguridad pa tanto e detenidonan y 
esunnan cu ta traha den e edificio. Minister Bikker ta contento 
cu e trabounan ta progresando y cu pronto tur Recherche por 
bay traha den un edificio nobo cu un ambiente di trabou mas 
adecua. 


Diabierna na Steunpunt Kustwacht Savaneta a tuma luga un 
‘Hostmanship session’ pa varios departamento di ministerio di 
Husticia. E departamentonan ta Instituto di Alarma y Siguridad 
(IASA), Cuerpo Especial Arubano (CEA), Korps Politie Aruba 
(KPA), Guarda nos Costa (GNC), Departamento di Integracion, 
Maneho y Admision di Stranhero (DIMAS) y Korrektie Instituut 














MOBILE 
COMMAND 


Aruba (KIA). 

Minister di Husticia, mr. Andin Bikker, riba invitacion di e 
departamentonan tabata presente pa e ‘kick off session 
Hostmanship’. E proyecto ta dirigi na inicia cursonan cu ta 
basa riba e filosofia di “Hostmanship’, caminda lo bay enfoca 
entre otro riba con pa atende cu reto y obstaculonan den un 
ambiente di positivismo y asina optimalisa servicio y e ambiente 
na trabou (‘work environment’). 


Diasabra un rato prome cu salida di parada di Noord, Minister 
di Husticia mr. Andin Bikker tabata presente na warda di Polis 
na Shaba caminda a haci entrega di ‘earplugs’ na miembronan 
di Cuerpo Policial. Nos oido ta hopi importante y esey ta haci cu 
mester cuida nos oido contra zonido of musica duro. Un bunita 
gesto pa nos miembronan di Cuerpo Policial pa nan por cuida 
nan oido durante Paradanan di Carnaval 66. Minister Bikker 
a desea un dushi temporada di carnaval na henter Pueblo di 
Aruba y a pidi pa respet pa otro y cuida nos muchanan. 


wh 


MINISTER DANGUI ODUBE 

- Novel Coronavirus 2019-(nCoV) 


DEPARTAMENTO DI SALUD PUBLICO TA 
SIGUI CU SU VIGILANCIA 





E transmision di 2019-nCoV ta sigui di hende pa hende. 
Apesar di tur e medidanan cu China a tuma y ta tumando pa 
contene esaki, nos por mira cu e cifrasnan di caso positivo 
y fayecimento ta sigui aumenta poco poco principalmente na 
China. 


Segun definicion internacional un persona por tin 2019- nCoV 
of por wordo considera sospechoso si: 

1. E persona desaroya un infeccion agudo respiratorio severo 
cu mester wordo admiti den hospital despues di un viahe pa 
China; 14 dia antes cu e desaroya sintoma 

2. E persona desaroya cualkier infeccion respiratorio pero 

a. mester tawata tin contacto cu un persona confirma cu 2019- 
nCoV 

b. ta traha den un facilidad di cuido caminda persona nan 
confirma cu 2019-nCoV ta wordo atendi/ trata/cuida. 

Como Departamento di Salud Publico di Aruba nos ta sigui 
e desaroyo aki di serca. Ultimo cifrasnan cu nos a ricibi di 
World Health Organisation (WHO) ta cu e cantidad di casonan 
raporta ta suma 40.484 y e cantidad di fayecidonan ta 910. E 
cantidad di fayecidonan ta representa 2.3% di e cantidad totaal 
di casonan regista. Pa WHO esaki ta nifica cu e virus no ta 
asina mortal si compara esaki cu e virus di influenza cu pa afia 
ta causa miles di morto of si compara esaki cu e virus di SARS, 
MERS y EBOLA cu a causa bastante mas morto tempo cu nan 
a presenta nan mes. 


Na Aruba no tin ningun caso sospechoso of confirma di 2019- 
nCoV. Como pais Aruba, nos ta vigilando y monitoreando e 
situacion door di controla nos puerto nan di entrada, esta Airport 


y APA. Esaki ta un sistema di vigilancia existente cu nos ta 
reenforsando. Tin protocol nan existente cu ta wordo actualisa 
pa e 2019-nCoV y nos ta sigi conseho nan international di 
organisacion di salud nan manera WHO-PAHO-CDC-RIVM- 
ECDC. 


Naemomentonanakiexpertonany organisacionaninternacional 
ta studiando e virus aki su caracteristicanan pa por ofrese un 
forma di proteccion conta dje. Te na e momento aki expertonan 
por a conclui cu e virus ta pasa di hende pa hende atravez di 
particulanan cu ta keda den aire of riba superficie na momento 
cu un hende malo cu sintomanan respiratorio manera griep 
tosa of nister. P’esey expertonan y DVG ta recomenda como 
medida di prevencion : 

1. Evita contacto directo cu persona nan cu tin un infeccion 
respiratorio 

2. Laba man frecuentemente cu awa y habon of uza “hand 
sanitizer” prinsipalmente prome cu come y evita di mishi cu bo 
wowo, nanishi y boca mirando cu esaki ta e ruta cu e virus ta 
uza pa drenta bo curpa y sigui reproduci su mes. 

3. Tambe ta haci un suplica na esnan cu ta malo cu sintomanan 
respiratorio manera griep. Pa evita bay den publico, keda cas 
y proteha otronan. Esnan cu sintoma nan respiratorio, practica 
etiketa di tosa (tosa of niester den elleboog of den un nepkins; 
laba man despues) 

4. Si bo persona a regresa di un biahe di China y den 14 dia 
of menos desaroya sintoma nan respiratorio, tuma contacto 
preferiblemente via telefon cu bo dokter di cas y comparti bo 
historia di biahe. 


Informacion ricibi for di WHO ta indica cu tur hende di tur edad 
por haya e infeccion aki pero esnan mas vulnerable pa haya 
complicacion ta persona nan di edad halto cu un condicion 
medico existente (esnan diabetico, ta sufri di cancer of cu un 
malesa di curazon) 


Si tin cualkier pregunta encuanto e 2019-nCoV aki, por fabor 
tuma contacto cu Servicio di Malesanan Infeccioso na number 
di telefoon 5224224/5224236/5224237/5224261/5224264 of 
na Departamento di Epidemiologia y Investigacion 5224285. 

GOBIERNO DI ARUBA 


GABINETE WEVER-CROES 


3-9 FEBRUARI 2020 


20 nado 
INNOVACION Y ENSEÑANSA 








Premier Wever-Croes a reuni cu representantenan di Sindicato 
TOPA riba diferente punto di preocupacion pa cu posicion 
huridico di ambtenaar. 


Señor Abrahams di representacion di Hulanda na Aruba, 
a reuni cu Premier y a toca varios tema di e relacion entre 
Hulanda y Aruba. 


Premier Wever-Croes a reuni cu e Commissie Versterking 
Democratisch Bestel, cu ta trahando riba fortificacion di nos 
institutonan halto di estado. Tambe a reuni cu señora Shahaira 
Kelly cu ta encarga pa institui e Ombudsman, Defensor di 
Pueblo cu ta un prioridad pa Aruba. Parlamento unanimamente 
ta sostene e instituto importante aki, cu pronto lo bira realidad. 


Premier a asisti na e evento “Young Voices” den cual hobennan 
a wordo apunta pa hiba e mensahe di e SDG's cu ta e metanan 
cu Nacionnan Uni a stipula pa crea un miho mundo pa aña 
2030. Premier a gradici e hobennan pa acepta e retonan aki. 


AZV a firma un convenio cu Diferente instancia relaciona cu 
e seguro medico pa empleadonan publico y empleadonan 
publico cu pensioen, e asina yama AZV+. Premier a dirigi 
algun palabra na tur invitadonan presente, treciendo dilanti e 
innovacion den cuido di salud. 


Premier Wever-Croes tabata na Colombia y a reuni cu 
embahador di Reino na Bogota sr. Roodenburg y cu presidente 
di Holland House na Colombia, sr. van Bokhoven. A delibera 
con pa crea mas desaroyo entre Aruba y Colombia riba tereno 
di comercio, cultura y cuido medico. Premier Wever-Croes a 
presenta nos vision economico 2019-2021- 

Colombia por hunga un papelimportante den esaki y lo explora 
tur posibilidad. 


Na Bogota Premier a reuni cu CEO di Avianca Airlines sr. Anko 


van der Werff. Avianca ta un partner importante pa desaroyo 
turistico di Aruba y den transporte di pashentnan buscando 
nan salud na Colombia. 


Premier tabata tin un bon reunion cu Presidente Ivan Duque di 
Colombia. A delibera riba varios tema di interes mutuo y con 
pa estrecha lasonan di Amistad y traha riba mas intercambio 
comercial y cultural. Presidente Duque di Colombia a expresa 
riba rednan social: 

“Queremos estrechar nuestros lazos de amistad y que 
tengamos un mayor intercambio Comercial y Cultural”. 


Minister di Husticia, mr. Andin Bikker, a continua cu e ciclo 
di reunionnan cu diferente stakeholder den nos comunidad 
pa cu e tema di siguridad. Asina a reuni durante siman cu 
representantenan di joyerianan. Durante e reunion Minister 
Bikker a propone pa pone e Mobile Command Center di KPA 
na diferente luga rond di Aruba, incluyendo e area di crusero. 
A base di esey diaberna ultimo KPA a pone dicho Command 
Center na e area di crusero, cual a wordo hopi aprecia. 


Minister Bikker a inicia un “Request for Expression of Interest’ 
pa un proyecto piloto pa autonan di Polis por wordo ekipa cu 
computer. Esaki a keda anuncia durante un bishita di cortesia 
di Parlamentarionan sr. Rocco Tjon, sr. Alan Howell y sr. 
Hendrik Tevreden. Durante tratamento di Presupuesto 2018, 
Parlamento a presenta y aproba un mocion den cual a expresa 
e deseo pa bin cu un proyecto piloto pa autonan di Polis por ta 
ekipa cu computer. Diaranson Minister Bikker a laga publica un 
“Request for Expression of Interest' pa asina inicia e proceso pa 
por cumpli cu e mocion. ‘Request for Expression of Interest’ ta 
un proceso transparente caminda basicamente ta pone cierto 
punto di salida pa invita companianan cu tin cierto experticio 
riba un area, cu den e caso aki ta on board computers pa auto 
di Polis, pa participa. 

Continuacion Resumen di Siman 


Durante e bishita di cortesia di e Parlementarionan, 
Parlamentario sr. Rocco Tjon a otorga na Minister Bikker un 
copia di cortesia di un ley di Iniciativa cu ta adresa e tema 
di identidad, pa asina por efectua controlnan mas efectivo. 
Minister Bikker a gradici e Parlamentarionan y a expresa 
su elogio y aprecio pa e hecho cu Parlamento ta eherce e 
derecho di presenta leynan di Iniciativa y asina na un manera 
positivo ta yuda trece solucionnan pa e retonan cu nos pais ta 
enfrentando. 


Edificio na Wayaca pa acomoda Departamento di Recherche y 
Polistakedandocla.MinisterBikkerabaymiraconleuetrabounan 
ta na e edificio di Wayaca unda pronto departamentonan di 
Recherche y Polis lo muda. E mudamento ta tumando luga 
debi na un situacion hereda di e gobierno anterior caminda 
cu e departamento di Recherche tabata traha den un edificio 
cu no tabata adecua. Pa pone Polis y Recherche traha den e 
edificio nobo mester a haci varios cambio fundamental, entre 
otro traha espacio pa haci interogacion, espacio pa detenido 
y varios otro medida di siguridad pa tanto e detenidonan y 
esunnan cu ta traha den e edificio. Minister Bikker ta contento 
cu e trabounan ta progresando y cu pronto tur Recherche por 
bay traha den un edificio nobo cu un ambiente di trabou mas 
adecua. 


Diabierna na Steunpunt Kustwacht Savaneta a tuma luga un 
‘Hostmanship session’ pa varios departamento di ministerio di 
Husticia. E departamentonan ta Instituto di Alarma y Siguridad 
(IASA), Cuerpo Especial Arubano (CEA), Korps Politie Aruba 
(KPA), Guarda nos Costa (GNC), Departamento di Integracion, 
Maneho y Admision di Stranhero (DIMAS) y Korrektie Instituut 
Aruba (KIA). 

Minister di Husticia, mr. Andin Bikker, riba invitacion di e 
departamentonan tabata presente pa e ‘kick off session 
Hostmanship'. E proyecto ta dirigi na inicia cursonan cu ta 
basa riba e filosofia di “Hostmanship', caminda lo bay enfoca 
entre otro riba con pa atende cu reto y obstaculonan den un 
ambiente di positivismo y asina optimalisa servicio y e ambiente 
na trabou (‘work environment). 


Diasabra un rato prome cu salida di parada di Noord, Minister 
di Husticia mr. Andin Bikker tabata presente na warda di Polis 
na Shaba caminda a haci entrega di “earplugs' na miembronan 
di Cuerpo Policial. Nos oido ta hopi importante y esey ta haci cu 
mester cuida nos oido contra zonido of musica duro. Un bunita 
gesto pa nos miembronan di Cuerpo Policial pa nan por cuida 
nan oido durante Paradanan di Carnaval 66. Minister Bikker 
a desea un dushi temporada di carnaval na henter Pueblo di 
Aruba y a pidi pa respet pa otro y cuida nos muchanan. 


Siman pasa a tuma luga na Aruba e reunion interinsular pa loke 
ta preparacion di e opleidingsschool pa futuro maestronan cu 
ta parti di e acuerdo di e Vierlandenoverleg entre e diferente 
ministernan di enseñansa den Reino. Esaki lo bira un forma 
innovativo di preparacion di maestronan y Aruba ta hugando un 
papel clave den esaki. Den mesun indole di inicia programanan 
nobo di enseñansa, a delibera riba diferente initiativa na nivel 
di formacion profesional cu pronto lo keda anuncia. 


JFK centre ta den su ultimo fase pa por risibi e yabi pa e luga 


di innovacion y educacion. 


Durante un ceremonia cultural Minister Xiomara Maduro a 
brinda homenahe na sra. Rosalinda Luydens, sr. Claudius 
Philips y sr. Robert Jeand'or den presencia di nan famia 
y amistadnan na Fort Zoutman. Tres persona cu a duna un 
aporte valioso na cultura di nos Pais. 

Sra. Rosalinda Luydens cariñosamente yama Tante Lilly a 
wordo honra como e persona cu a inicia y organisa carnaval 
den bario di Noord. 

Sr. Claudius Philips y sr. Robert Jeand'or a wordo honra como 
artistanan local y internacional cu a contribui riba e tereno di 
musica na desaroyo di nos cultura. 

Durante di un ceremonia dedica na e tres baluartenan cultural, 
Minister di Cultura a hiba palabra pasando un tiki door di 
historia di cada un y na nomber di Gobierno di Aruba a gradici 
nan pa nan contribucion na desaroyo di cultura di nos Pais. 
Como muestra di aprecio, Minister Xiomara Maduro a brinda 
un plakaat na cada baluarte como un lider den comunidad cu 
a contribui na nos cultura. 


Diabierna den representacion di Minister President sra. Evelyn 
Wever-Croes, Minister Maduro a hiba palabra na ocacion 
di e desvelo di e proyecto RECIP IV di WEB. Un momento 
importante den historia di produccion di awa potable y di 
coriente na nos Pais, ya cu nos ta bay pasa pa un era den cual 
WEB lo no bay haci uzo di boiler mas y lo bay completamente 
over riba e motornan di RECIP otro aña. Minister Maduro a 
felicita Gerencia y trahadonan di WEB cu e ‘milestone’ aki y 
a gradici e compania internacional Wärtsilä y e companianan 
local ALBO Aruba, CVC Construction and Management y 
Twentsche Kabel Fabriek pa nan cooperacion pa haci e 
proyecto importante aki na Aruba posibel. 


Diasabra Minister di Cultura a presencia e di 49 Festival di 
Tumba di Aruba den Carnival £ Entertainment Village. E 
mandatario tabata tin e placer di por a corona e Rey di Tumba 
kende a keda den persona di sr. Jerrino 'Bass' Ridderstap. 
Minister Maduro ta felicita e finalistanan Jerwin Hernandez y 
Gilaine Wester y tur e participantenan. Danki pa laga Pueblo 
biba nos cultura. E mandatario ta felicita tambe sr. Roy Sneek, 
na kende SMAC a dedica e di 49 Festival di Tumba di Aruba. 
Masha pabien Meneer Sneek. 


E siman cu a pasa Minister Marisol Lopez-Tromp durante rueda 
di prensa di Gobierno a elabora riba e vision di e Ministerio 
accentuando e importancia pa tin balansa entre desaroyo di 
nos isla y cuido di naturalesa. 


Ademas a reuni cu directornan di departamento di Infra pa 
trata e cambionan cu ta bin na DIP/ DOW entre otro trabounan 
di renobacion, particularmente pa aumenta eficiencia den e 
departamento y mehora servicio na cliente. 


Riba invitacion di International School of Aruba, Minister 
Lopez-Tromp a duna un presentacion relaciona cu Medio 
Ambiente y alabes contesta preguntanan di e muchanan. Un 
tema importante pa nos muchanan amplia nan conocemento 
riba dje. 

